Адунеизегьтәи аҳауаҽыԥсахра инамаданы иҳаҩсыз ашықәс анҵәамҭазы Европарламент иаднакылаз арезолиуциаҿы аҳәамҭа ҟаҵоуп адунеи ахьынӡанаӡааӡо аҳауа аҭагылазаашьа ҷыда шышьақәгылаз.
"Аҳауеиҭакра адунеи аҟны имҩаԥысуа апроцессқәа ирыдҳәалоуп, иаҳҳәозар, авулканқәа рҿыхара. 2010 шықәсазы Исландиа иҿыхыз авулкан акәзар, аҳауа аԥхарра шьҭнахит. Аԥсны акәзар, ашықәс аҩныҵаҟа аҳауа аԥхарра жәиԥшьи бжаки градус ахьыҟоу, уи ашықәсан х-градуски бжаки иацлеит. Аҳауа аԥхарра 1-2 градус рыбжьара ианышьҭыҵуа иҟалоит аӡхыҵрақәа, аарҩарақәа…
Ашықәс аҩнуҵҟа аҳауатә лышәшәақәа еиҳарак ирацәахеит ааԥыни ҭагалани, аха ус есышықәса иҟоуп ҳәа ҳазҳәаӡом. Хәышықәсатәи ҳазгәаҭақәа рыла уажәы ҭагалан иаҳа имаҷын, ирацәахеит ааԥын.
Аԥсны аҳауатә ҭагылазаашьа атәы ҳҳәозар, акыр ишьҭыҵит. Иахьа иахәҭоу ашәага-загақәа ҳәа 14-14,5 градус ахьыҟалаша 15-16 градус ыҟоуп бжьаратәла ашықәсазтәи аҳауа аԥхарра. Сынтәа аӡын иаҳа ихьшәашәарахоит, ҳазгәҭақәа рыла, асгьы аур алшоит ианар анҵәамҭазы, еиҳарак жәабранмзазы. Егьыс ашьхарахьы асы бзианы иауит ҳазҭалаз ашықәс азы", - лҳәеит Ахсалԥҳа.
Инеиҵыху анҵамҭа шәаҳар шәылшоит арадио Sputnik Аԥсны аефир аҟны.